Šahovski turnir u Londonu 1883.
Šahovski turnir u Londonu 1883. bio je jak turnir na kojem su učestvovali vodeći šahisti tog vremena. Pobjedu je uvjerljivo odnio Johannes Zukertort (22 boda iz 26 partija) ispred Wilhelma Steinitza (19 bodova). Značajno je istaći da je Zukertort bio osigurao pobjedu već 3 kola prije kraja ostvarivši 22 pobjede u 23 partije. Nakon toga je izgubio 3 posljednje protiv relativno slabih igrača, vjerovatno zbog iscrpljenosti. Turnir je promovirao Zukertorta u Steinitzovog konkurenta za naslov "najboljeg svjetskog šahiste" i doveo do meča za svjetskog prvaka u šahu 1886. između njih dvojice (prvo službeno SP u šahu). Turnir je igran dvokružno po Bergerovom sistemu. Marmaduke Wyvill doprinio je u njegovoj organizaciji. Ovaj turnir poznat je i po tome što je na njemu prvi put korišten dvostrani šahovski sat, koji je proizveo T. B. Wilson iz Manchestera. Za turnir je vezana i priča o incidentu koji se desio na turnirskom banketu kad je predsjednik ŠK "St. George" htio nazdraviti najboljem šahistu na svijetu, na što su i Steinitz i Zukertort istovremeno ustali da mu se zahvale. Istraživač Edward Winter sugerira da je ova priča uljepšana. Knjiga o turniru posvećena je Leopoldu, vojvodi od Albanyja, zbog njegovog pokroviteljstva nad turnirom.